Какво означава “видеозаснемане на сюрпризи”?
Какво означава “видеозаснемане на сюрпризи”?Сюрпризите представляват импровизирани пожелания и поздравления към младоженците от страна на техни приятели и близки.По време на тържеството в ресторанта, след основните ритуали по посрещането, кумовата реч, първия сватбен танц, кумовото хоро и първоначалния купон, операторът забелязва кои от гостите са по-атрактивни, кои се включват по-активно в танците и забавните моменти. По-късно, когато купонът е в разгара си и всички гости са се отпуснали и се веселят на воля, операторът поканва отделни двойки, тройки или компании, да запишат весели и непринудени пожелания и поздравления към младоженците. При всички тържества гостите реагират по сходен начин. Някои веднага приемат и се включат в тези изненади. Други имат нужда да размислят, но след като си дадат сметка, че ще имат “запазено” време във филма и че техните пожелания или шеги ще се превърнат в едни от неговите емоционални и всели акценти, те приемат с удоволствие. Задължително оставяме време на гостите да се подготвят за своите “изпълнения”.Сюрпризите се записват извън мястото на тържеството, като в зависимост от конкретните условия и това, какво искат да направят гостите, избираме най-подходящите места.Сюрпризите винаги представляват “оригинални” пожелания или закачки и носят някакво лично послание към младоженците. Те не дублират стандартните поздравления, изказвани по време на получаване на подаръците или след гражданския или църковен ритуал. Когато човек разбере, че предстои да бъде записан и, че за малко време ще бъде център на вниманието във филма, той не си позволява да изрича шаблонни фрази като “Желая ви здраве и щастие” или “Таз година булка, догодина люлка” и други подобни. Той се старае да каже нещо от сърце, искрено и емоционално, шеговито или затрогващо.Сюрпризите имат изразен много силен личен момент - съдържат в себе си характера на госта, чувството му за хумор, за импровизация и атрактивност, и винаги загатват за биографията на неговите взаимоотношения с младото семейство. Ето защо ние винаги обръщаме внимание на младоженците, на емоционалната сила на сюрпризите и ги съветваме да помислят, дали да не обогатят своя сватбен филм, възползвайки се от тях.